miércoles, 9 de septiembre de 2015
WALLAQI - Receta en aymara
Elias Reynaldo Ajata Rivera
AYMAR YATIQAÑA
¿KUNANAKAS MUNASI?
Llätunk qarachi sutini challwanaka
Pä siwulla
Mä q’illu wayk’a
Llätunk sillp’irat ch’uqinaka
Mä jich’ ch’uñu
Q’uwa
Kuminu
Ajusa
Jayu
¿KUNJAMAS WAKTHAPIYAÑA?
Qalltañatakix, siwullanakaw mä chuwar khuchht’aña. Niy khuchhuñ tukuyxasax, mä phukhuruw thixikipañatak warantañaraki. Jan nakhantañapatakix, ukjat ukjatwa jirtaña. Sum q’aphiñapatakix, k’iyat ajusampi, q’illu wayk’ampi, kuminumpiw yapxataña. Janiw ancha thixikipañäkiti, phisqha k’atakiw nina patankañapa. Ukxarux, umarakiw phukhurux yapantaña. Mä juk’a pachatxa, jayunchxañarakiwa ukhamarakiw q’uwas apantxaña; ukanakampix wali sumaw wallaqiñapa, q’aphipas wali munkayañapawa. Challwanak apantañatakix 15 k’atanakaw mäkhipañapa, nayr apantatax challwanakax wali juchhaw tukxaspa, liwjkasax t’unanuqtapxaspawa. Challwanakax janiw jaya wallaqiyañakiti, mä juk’ wallaqt’ayasax phukhux ituqxañarakiwa.
Ukañkamax, ch’uqinakaw sillp’iraña. Yaqha phukhuruw umax warantaña, ukaruw ch’uqinakax uskuntañaraki. Jan t’aphañapatakisti, jayus uskuntañarakiwa. Ch’uñuxa suma sillp’iratañapawa. Ch’uqis kipkakwa yaqha phukhur wallaqiyañaraki ukhamarakiw jayuncht’aña. Akham wakicht’ayat manq’ax kimsa jaqinakatakiw jikt’añaparaki.
¿KUNJAMAS LIWJAÑA?
Aymar facebookan yatiqañatakix, aka chiqar mantam (PARA APRENDER AYMARA EN FACEBOOK, INGRESE A ESTE ENLACE):
Publicado por ELIAS REYNALDO AJATA RIVERA en 10:18
Etiquetas: aprender aymara , Aymar Yatiqaña , comida aymara , ELIAS REYNALDO AJATA RIVERA , preparación de wallaqi en aymara , receta de plato en aymara , Receta de wallaqi en aymara , wallaqi
No hay comentarios :
Suscribirse a: Enviar comentarios ( Atom )
spa_Latn fuv_Latn szl_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn swh_Latn kmb_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn glg_Latn spa_Latn spa_Latn glg_Latn